Iain Douglas-Hamilton

Iain Douglas-Hamilton (Selukwe, egungo Zimbabwe, 1942ko abuztuaren 16a) britainiar zoologoa da.

Biografia 

1966an Manyara aintzirara joan zen, Tanzaniara, elefanteei buruzko lehen ikerketa zientifikoa egitera. Pakidermoak identifikatzeko eta haien egitura sozialak aztertzeko sistema asmatu zuen, ondorengo ikerketetan ere oinarritzat erabili dena.

Best-seller bat, Among the Elephants (Elefante artean) idatzi zuen bere emazte Oriarekin batera, Manyara aintziraren inguruko gertaerak kontatuz.

1976an elefanteak desagertzeko arriskuan zeudela jakinarazi zuen, eta boliaren salerosketari eta isileko ehiztarien jardunari leporatu zion errua.

1989an txosten bat argitaratu zuen azkeneko urteetako datuekin, eta boliaren salerosketa debekatzea lortu zuen.

Erreferentziak 

Erresuma Batuko zientzialariak
Zoologoak